Rossiyada o'zbekistonlik ayol erkak hamyurtini pichoqladi

Rossiyaning Sankt-Peterburg shahrida o'zbekistonlik ayol hamyurtini pichoqladi. Bu haqda “Gazeta.SPB” xabar berdi.
Ma'lum bo'lishicha, hodisa 9 aprel kuni kechqurun sodir bo'lgan. Spirtli ichimlik iste'mol qilgandan so'ng 44 yoshli o'zbekistonlik ayol va 45 yoshli erkak vatandoshi o'rtasida janjal kelib chiqqan. Oqibatda ayol erkakka pichoq bilan bir necha marta jarohat yetkazgan. Hodisaga guvoh bo'lganlar qonga belangan erkakni payqab, tez yordam chaqirgan. Jabrlanuvchi bo'yin, qo'l, oyoq va dumba qismida jarohatlar bilan og'ir ahvolda shifoxonaga yetkazilgan.
Ta'kidlanishicha, gumonlanuvchi 11 aprel kuni qo'lga olingan, hozirda izolyatorga joylashtirilgan. Holat yuzasidan jinoiy ish qo'zg'atilgan.
Avvalroq Rossiyada o'zbekistonlik erkaklar hamyurtlarini o'g'irlagani va mamlakatda 7 yoshli o'zbekistonlik bola barmoqlarini shisha bilan kesib tashlagani ma'lum qilingan.